Návrh

Komuniké

Vláda Slovenskej republiky na svojom zasadnutí dňa......................2002 prerokovala a schválila Finančné memorandum ISPA pre rok 2002 pre projekt “ Modernizácia železničnej trate Trnava – Nové Mesto nad Váhom, úsek Trnava - Piešťany, na Slovensku ”.

Cieľom uvedeného Finančného memoranda je spolufinancovanie projektu modernizácie železničnej trate v úseku Trnava - Piešťany prostredníctvom predvstupového finančného nástroja ISPA. Realizáciou projektu sa dosiahne zvýšenie traťovej bezpečnosti a spoľahlivosti železničnej infraštruktúry, zvýšenie rýchlosti a zlepšenie komfortu a atraktivity železničnej dopravy, čím sa zvýši jej konkurencieschopnosť na dopravnom trhu, splnia sa požiadavky pre interoperabilitu a dosiahne sa súlad s medzinárodnými normami. Realizácia projektu ďalej prispeje k zníženiu nákladov na prevádzku a údržbu v sektore železníc a zabezpečí, aby kvalita železničnej infraštruktúry nepoklesla na úroveň, pri ktorej by nebolo možné zabezpečiť ani súčasnú úroveň prevádzky a zabrániť ďalšiemu zhoršovaniu situácie v železničnom sektore.